Navele britanice HMS Duncan și HMS Enterprise vor putea fi vizitate de public sâmbătă, pe timpul staționării în dana Pasageri a portului Constanța, în intervalul orar 10.00 - 13.00. "Odată cu plecarea din port, luni, 5 februarie, cele două nave românești, alături de navele britanice și turcești, vor acționa împreună în Marea Neagră, pe durata desfășurării unor exerciții ce își propun creșterea interoperabilității între navele NATO aflate sub comanda unică a grupărilor permanente", au anunțat reprezentanții SMFN.